25,4 dage. Det er antallet af årlige sygedage i gennemsnit per SOSU-ansat i Brønderslev Kommune – og det er landets højeste. Til sammenligning har de mindst syge SOSU´er et gennemsnit på 15,4 årlige sygedage per medarbejder. Ifølge SMVdanmark er der potentiale, hvis man formår at nedbringe sygefraværet. - Hvis det lykkedes kommunerne at nedbringe sygefraværet, så er der store potentielle gevinster i form af frigjorte medarbejdere. Hvis alle kommunerne får bragt sygefraværet ned til gennemsnittet i de 10 kommuner med laveste sygefravær, vil det frigøre knap 1.500 fuldtids-SOSU’er, slutter Kasper Munk Rasmussen, chefkonsulent i SMVdanmark.
En ny analyse fra SMVdanmark viser, at SOSU´erne i Brønderslev Kommune har landets højeste sygefravær, hvis man ser bort fra de små ø-kommuner.